CELEX: 32021D0929(01)
Language: mt
Date: 2021-09-28 00:00:00
Title: Deċiżjoni tal-Kunsill tat-28 ta’ Settembru 2021 li taħtar president ta’ Bord tal-Appell u li testendi l-mandat ta’ president ta’ Bord tal-Appell tal-Uffiċċju tal-Proprjetà Intellettwali tal-Unjoni Ewropea 2021/C 393 I/01

29.9.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  CI 393/1
               
            
         DEĊIŻJONI TAL-KUNSILL
         tat-28 ta’ Settembru 2021
         li taħtar president ta’ Bord tal-Appell u li testendi l-mandat ta’ president ta’ Bord tal-Appell tal-Uffiċċju tal-Proprjetà Intellettwali tal-Unjoni Ewropea
         (2021/C 393 I/01)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) 2017/1001 tal-Parlament Ewropew u tal-Kunsill tal-14 ta’ Ġunju 2017 dwar it-trademark tal-Unjoni Ewropea (1), u b’mod partikolari l-Artikolu 166(1) u (3) tiegħu,
         Billi:
         
                     (1)
                  
                  
                     Fl-4 ta’ Ġunju 2021, il-Bord tat-Tmexxija tal-Uffiċċju tal-Proprjetà Intellettwali tal-Unjoni Ewropea (EUIPO) ppreżenta lill-Kunsill lista ta’ kandidati għall-kariga ta’ president ta’ Bord tal-Appell tal-EUIPO.
                  
               
                     (2)
                  
                  
                     Fl-1 ta’ Ġunju 2021, il-Bord tat-Tmexxija tal-EUIPO ddeċieda li jipproponi lill-Kunsill l-estensjoni tal-mandat tas-Sur Sven STÜRMANN bħala president ta’ Bord tal-Appell tal-EUIPO għal perijodu addizzjonali ta’ ħames snin mill-1 ta’ Awwissu 2022,
                  
               ADOTTA DIN ID-DEĊIŻJONI:
         
            Artikolu 1
            
               1.   Is-Sa Nina Maria KORJUS, imwielda f’Joensuu (il-Finlandja) fit-30 ta’ Ġunju 1971, hija b’dan maħtura president ta’ Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) għal mandat ta’ ħames snin.
            
            
               2.   Id-data li fiha jibda l-mandat ta’ ħames snin imsemmi fil-paragrafu 1 għandha tiġi ddeterminata mill-Bord tat-Tmexxija tal-EUIPO.
            
         
         
            Artikolu 2
            Il-mandat tas-Sur Sven STÜRMANN bħala president ta’ Bord tal-Appell tal-EUIPO huwa b’dan estiż għall-perijodu ta’ ħames snin li jibda mill-1 ta’ Awwissu 2022 u li jispiċċa fil-31 ta’ Lulju 2027.
         
         
            Artikolu 3
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-28 ta’ Settembru 2021.
            
               
                  Għall-Kunsill
               
               
                  Il-President
               
               S. KUSTEC
            
         
         
            (1)  ĠU L 154, 16.6.2017, p. 1.